Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a bírósági végrehajtásról szóló 1994. évi LIII. törvény
Paragraph Index: 1858

6. számú melléklet A beszámolóban szereplő jogszabályok és rövidítésük 2000/88/II. szám I. Az 1999. évi főbb témák és tendenciák itthon és külföldön A múlt évi statisztikák alapján megállapítható, hogy ügyforgalmunk a korábbi évekhez hasonlóan alakult, mind az abszolút számokat, mind az ügyek megoszlását illetően. A panaszok által leginkább érintett hatóságok — immár tartósan, évek óta változatlanul — az önkormányzatok és a rendőrség, de még mindig nagy az igazságszolgáltatást bíráló panaszosok aránya is. A kép az érintett kisebbségek tekintetében sem változott, bár a cigány panaszosok aránya — enyhén ugyan, de — csökkent. Ez utóbbi részben talán azzal is magyarázható, hogy a középtávú válságkezelő program lassan elindulni látszik. A programot koordináló Cigányügyi Tárcaközi Bizottság ülésein résztvevőkben az a benyomás alakulhatott ki, hogy e grémiumban a korábbiakhoz képest nagyobb tenni akarás érezhető. A múlt év talán legfontosabb hazai fejleménye azonban nem is annyira a jogalkalmazást, hanem sokkal inkább a jogalkotást érintette.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes